S-551/2007

Mál þetta, sem dómtekið var 1. október sl., var höfðað með þremur ákærum lögreglustjórans á Suðurnesjum, dagsettum 20. júní 2007, 5. september 2007 og 17. september 2007, gegn J-kk-þgf Þ-kk-þgf E-kk-þgf, kt. 170784-2519, Hólabraut 4b, Reykjanesbæ.

Í ákæru dags. 20. júní 2007 eru honum gefin að sök umferðarlagabrot:

,,Með því að hafa að kvöldi föstudagsins 13. apríl 2007 ekið bifreiðinni UZ052 sviptur ökurétti á Reykjanesbraut í vestur, á vegarkafla á Strandarheiði, á allt að 118 km hraða á klukkustund, þar sem leyfður hámarkshraði var 90 km á klukkustund, en lögregla stöðvaði akstur hans skömmu síðar.

Með því að hafa að kvöldi fimmtudagsins 26. apríl 2007 ekið bifreiðinni UZ052 sviptur ökurétti á Hafnargötu í Reykjanesbæ, þar sem lögreglan stöðvaði akstur ákærða.

Telst þetta varða við 1. mgr. 48. gr. og 2. mgr. 37. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 57/1997.

Þess er krafist að ákærði verði dæmdur til refsingar.“

Í ákæru dags. 5. september 2007 eru honum gefin að sök umferðarlagabrot:

,,1. Með því að hafa um hádegisbil sunnudagsins 27. maí 2007 ekið bifreiðinni UZ052 sviptur ökurétti á Suðurlandsvegi, en lögreglan stöðvaði akstur ákærða við afleggjarann að Gunnarshólma.

2. Með því að hafa að kvöldi fimmtudagsins 28. júní 2007 ekið bifreiðinni UZ052 sviptur ökurétti á Þangbakka við Mjódd, Reykjavík, þar sem lögreglan stöðvaði akstur ákærða.

3. Með því að hafa sunnudaginn 15. júlí 2007 ekið bifreiðinni UZ052 undir áhrifum amfetamíns (20 ng/ml) og tetrahýdrókannabínól (6,3 ng/ml) og sviptur ökurétti suður Grindavíkurveg, en lögreglan stöðvaði akstur ákærða sunnan Seltjarnar.

4. Með því að hafa aðfaranótt föstudagsins 20. júlí 2007 ekið bifreiðinni UZ052 sviptur ökurétti á Garðvegi til norðurs, en lögreglan stöðvaði akstur ákærða við Garðbraut 31, Garði.

5. Með því að hafa aðfaranótt mánudagsins 30. júlí 2007 ekið bifreiðinni UZ052 sviptur ökurétti á Flugvallarvegi, en lögreglan stöðvaði akstur ákærða móts við Skólaveg, Reykjanesbæ.

Brot skv. 3. lið ákærðu telst varða við 1. mgr., sbr. 2. mgr. 45. gr. a, sbr. 5. gr. laga nr. 66/2006 og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 57/1997 og brot skv. öðrum liðum ákæru teljast varða við 1. mgr. 48. gr., sbr. 1. mgr. 100. gr. umferðarlaga nr. 50/1987 sbr. 3. gr. laga nr. 57/1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga, sbr. 25. gr. laga nr. 44/1993 og 18. gr. laga nr. 66/2006.”

Í ákæru dags. 17. september 2007 er honum gefinn að sök nytjastuldur og umferðarlagabrot:

,,Með því að hafa þriðjudaginn 31. júlí 2007 heimildarlaust tekið bifreiðina UZ052 við Garðbraut 31, Garði og ekið undir áhrifum áfengis (magn áfengis í blóði 1,42 ‰) áhrifum ávana- og fíkniefna (magn tetrahýdrókannabínól í blóði 1,6 ng/ml) og sviptur ökurétti til Sandgerðis, en lögreglan hafði afskipti af ákærða þar sem hann hafði ekið á ljósastaur við Strandgötu í Sandgerði.

Telst þetta varða við 1. mgr. 259. gr. almennra hegningarlaga nr. 19/1940, sbr. lög nr. 20/1956, 1. mgr., sbr. 3. mgr. 45. gr., 1. mgr., sbr. 2. mgr. 45. gr. a og 1. mgr. 48. gr. sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 3. gr. laga nr. 57/1997 og 5. gr. laga nr. 66/2006.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga, sbr. 25. gr. laga nr. 44/1993 og 18. gr. laga nr. 66/2006.”

Ákærði játaði skýlaust fyrir dómi framangreinda háttsemi og var farið með málið sem játningarmál samkvæmt 125. gr. laga nr. 19/1991 og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Játning ákærða á sér trygga stoð í gögnum málsins og telst hann því sannur að sök um þau ákæruatriði sem að framan eru rakin og eru í ákæruskjölum réttilega heimfærð til refsiákvæða.

Ákærði er fæddur 1984 og hefur frá árinu 2000 sex sinnum verið gert að greiða sektir fyrir brot á umferðarlögum og fjórum sinnum verið sviptur ökurétti, síðast með dómi Héraðsdóms Reykjaness frá 22. september 2004, er hann var dæmdur til 800.000 króna sektar og til sviptingar ökuréttar í fjögur ár og sex mánuði frá 25. febrúar 2005, fyrir ölvunarakstur og akstur sviptur ökurétti auk brota á fleiri greinum umferðarlaga. Eftir þetta hefur ákærður verið dæmdur fimm sinnum til fangelsisrefsingar, þ.e. 26. nóvember 2004 í einn mánuð fyrir akstur sviptur ökurétti, 12. október 2005 í 2 mánuði fyrir hraðakstur og akstur sviptur ökurétti, 12. apríl 2006 í 45 daga skilorðsbundið fangelsi í 3 ár fyrir brot gegn lögum nr. 65/1974 og 24. apríl 2006 í 3 mánaða fangelsi skilorðsbundið í 2 ár fyrir brot gegn 244. gr. almennra hegningarlaga.

Loks var ákærði dæmdur til fjögurra mánaða fangelsisvistar15. desember 2006 fyrir að aka of hratt og sviptur ökurétti í tvígang. Er í forsendum dómsins tekið fram að með brotum sínum hafi ákærði rofið skilorð dóma frá 12. og 24. apríl 2006 en ákveðið að dómarnir skuli halda sér, sbr. 60. gr. almennra hegningarlaga nr. 19/1940. Það athugast að ranglega er sagt í sakavottorði ákærða varðandi tilvitnaðan dóm 15. desember 2006 að í honum hafi dómar frá 12. og 24. apríl 2006 verið dæmdir með.

Með brotum þeim sem ákærði er nú sakfelldur fyrir hefur hann í annað sinn rofið skilorð síðastnefndra dóma frá 12. og 24. apríl 2006 og verða þeir nú teknir upp og dæmdir með, sbr. 60. gr. almennra hegningarlaga nr. 19/1940.

Ákærði er nú sakfelldur fyrir að hafa á tímabilinu frá 13. apríl til 31. júlí 2007 ekið bifreið sviptur ökurétti í alls átta skipti. Í eitt þessarra skipta ók hann of hratt og í tvígang reyndist hann undir áhrifum ávana- og fíkniefna og í annað þeirra skipta einnig ölvaður og mældist áfengismagn í blóði hans 1,42‰. Þá er hann einnig sakfelldur fyrir að hafa 31. júlí 2007 tekið bifreið móður sinnar ófrjálsri hendi og þar með brotið gegn 1. mgr. 259. gr. almennra hegningarlaga eins og fyrr er greint.

Með hliðsjón af því sem að frama greinir um sakarferil ákærða og að meðtalinni þeirri þriggja og hálfs mánaðar fangelsisrefsingu sem tekin er upp í dómi þessum þykir refsing ákærða nú hæfilega ákveðin í samræmi við 77. gr. almennra hegningarlaga sex mánaða fangelsi.

Með vísan til 3. mgr. 101. gr. umferðarlaga nr. 50/1987 verður ákærði sviptur ökurétti ævilangt.

Ákærði greiði allan sakarkostnað málsins sem samkvæmt yfirliti sækjanda nemur samtals 368.498 krónum, auk þóknunar skipaðs verjanda síns S-kk-ef A-kk-ef S-kk-ef hæstaréttarlögmanns sem telst hæfilega ákveðin 62.250 krónur og er virðisaukaskattur meðtalinn í þeirri fjárhæð.

H-kk-nf B-kk-nf settur héraðsdómari kveður upp dóm þennan.

D ó m s o r ð:

Ákærði, J-kk-nf Þ-kk-nf E-kk-nf, sæti fangelsi í sex mánuði.

Ákærði er sviptur ökurétti ævilangt.

Ákærði greiði 430.748 krónur í sakarkostnað og er þar með talin þóknun skipaðs verjanda hans, S-kk-ef A-kk-ef S-kk-ef hæstaréttarlögmanns, 62.250 krónur.

H-kk-nf B-kk-nf